section_heading: Stadion
paragraph_text: Klizalište Šalata na zagrebačkom Medveščaku je u razdoblju od 1965. do 1972. godine prošlog stoljeća bila prvi dom KHL Medveščak. Medvjedi su tih godina prošlog stoljeća igrali u prvenstvu Jugoslavije, a od sezone 2009./10. igraju u regionalnom EBEL-u. Zbog nedostupnosti Ledene dvorane Doma sportova poradi teniskog turnira Zagreb Indoors, klub je imao dvije opcije: igranje u Areni Zagreb ili na klizalištu Šalata. Međutim, zbog velikih gubitaka koje bi klub snosio igranjem u Areni (oko 1.000.000 kuna), odlučili su se za jeftiniju opciju i igranja na otvorenom.